11. ฐานะทางการเงินและผลการดำเนินงาน

11.1 สรุปงบการเงินเฉพาะของบริษัท และ งบการเงินรวม

[]

ตารางแสดงอัตราส่วนทางการเงิน

[]

  11.2 คำอธิบายและการวิเคราะห์ฐานะทางการเงินและผลการดำเนินงาน

  ( ก ) ผลการดำเนินงาน

  ภาพรวมของผลการดำเนินงานที่ผ่านมา

ปี 2551 เป็นปีที่ประเทศไทยประสบปัญหาความวุ่นวายทางการเมือง
และได้รับผลกระทบจากวิกฤตทางการเงินของโลก รวมทั้ง การปิดสนามบินสุวรรณภูมิในช่วงปลายปี
ซึ่งทำให้เศรษฐกิจโดยรวมอยู่ในภาวะยากลำบากอุตสาหกรรมการบริหารการจัดงาน (Event
Management) ได้รับผลกระทบโดยตรง ลูกค้าภาคเอกชน เพิ่มความระมัดระวังในการใช้จ่ายเงิน
หรือ ลดการการจัดกิจกรรม
ในขณะที่ลูกค้าภาครัฐชะลอการจัดกิจกรรมอันเนื่องจากความวุ่นวายทางการเมือง
ปัจจัยเหล่านี้ทำให้การแข่งขันในอุตสาหกรรมมีความรุนแรงมากขึ้น
ส่งผลให้อัตราการทำกำไรขั้นต้นลดลง

นอกจากนี้ ผลการดำเนินงานของบริษัทฯ ในปี
2551ยังคงได้รับผลกระทบจากการขาดทุนในการจัดงานแสดงแสงสีเสียงที่ประเทศกัมพูชา
ซึ่งถึงแม้จะประสบความสำเร็จในด้านภาพลักษณ์และชื่อเสียง
แต่รายได้ก็ยังไม่เป็นไปตามเป้าหมายที่วางไว้
เนื่องจากได้รับผลกระทบจากเหตุการณ์การปิดสนามบินสุวรรณภูมิ และภาวะเศรษฐกิจตกต่ำทั่วโลก
ทำให้จำนวนนักท่องเที่ยวในกัมพูชาลดลง
นอกจากนี้บริษัทฯยังได้รับผลกระทบจากการตั้งค่าเผื่อหนี้สงสัยจะสูญจากลูกหนี้ราย บมจ. เอส.อี.ซี.
ออโต้เซลส์ แอนด์ เซอร์วิส

รายได้

ในปี 2551 กลุ่มบริษัทมีรายได้จากการให้บริการรวม 791.80 ล้านบาท เพิ่มขึ้น 108.57 ล้านบาท
หรือเท่ากับร้อยละ 15.89 เมื่อเทียบกับปี 2550 ซึ่งมีรายได้จากการให้บริการรวม 683.23
ล้านบาท โดยรายได้หลักของกลุ่มบริษัทมาจากธุรกิจการบริหารจัดงานซึ่งคิดเป็นเงินทั้งสิ้น 566.63
ล้านบาท หรือคิดเป็นร้อยละ 71.56 ของรายได้จากการให้บริการทั้งหมดของกลุ่มบริษัท โดยเพิ่มขึ้น
52.85 ล้านบาท หรือเท่ากับร้อยละ 10.29 เมื่อเทียบกับปี 2550 ที่มีรายได้จากการบริหารจัดงาน
513.78 ล้านบาท
สำหรับรายได้จากธุรกิจการให้บริการทางด้านอุปกรณ์ซึ่งเป็นธุรกิจรองจากการบริหารจัดงาน
มีรายได้ในปี 2551 เป็นเงิน 230.19 ล้านบาท เพิ่มขึ้น 35.86 ล้านบาท หรือเท่ากับร้อยละ
18.45เมื่อเทียบกับปี 2550 ที่มีรายได้จากธุรกิจการให้บริการทางด้านอุปกรณ์ 194.33 ล้านบาท

สำหรับรายได้รวมในปี 2551 กลุ่มบริษัทมีรายได้รวม 803.06 ล้านบาท เพิ่มขึ้น 115.07
ล้านบาทหรือเท่ากับร้อย ละ 16.73 เมื่อเทียบกับปี 2550 ซึ่งมีรายได้รวม 687.99 ล้านบาท

ต้นทุนการให้บริการ

กลุ่มบริษัทมีต้นทุนการให้บริการในปี 2551 คิดเป็นร้อยละ 83.99 ของรายได้หรือเป็นเงิน 665.07
ล้านบาท เพิ่มขึ้น 124.41 ล้านบาทหรือเท่ากับร้อยละ 23.01 เมื่อเทียบกับปี 2550
ที่มีต้นทุนการให้บริการคิดเป็นร้อยละ 79.13 ของรายได้หรือเป็นเงิน 540.66 ล้านบาท
ซึ่งการที่ในปี 2551 อัตราต้นทุนต่อยอดขายเพิ่มขึ้นร้อยละ 4.86
และอัตราการเพิ่มขึ้นของต้นทุนสูงกว่าอัตราการเพิ่มขึ้นของรายได้ เนื่องมาจากลักษณะงานในปี2551
ส่วนใหญ่เป็นงานที่มีต้นทุนสูง เช่น งานนิทรรศการระยะยาวในต่างประเทศ งานแสดงแสงสี เสียง
และงานพิพิธภัณฑ์ เป็นต้น

ค่าใช้จ่ายในการขายและบริหาร

ในปี 2551 กลุ่มบริษัทมีค่าใช้จ่ายในการขายและบริหาร 132.29 ล้านบาท เพิ่มขึ้น 3.12 ล้านบาท
หรือเท่ากับร้อยละ 2.42 เมื่อเทียบกับปี 2550 ที่มีค่าใช้จ่ายในการขายและบริหาร 129.17
ล้านบาท โดยมีสาเหตุหลักจากการตั้งค่าเผื่อหนี้สงสัยจะสูญของลูกหนี้ราย บมจ. เอส.อี.ซี.
ออโต้เซลส์ แอนด์ เซอร์วิส

กำไรสุทธิ

กลุ่มบริษัทมีผลการดำเนินงานขาดทุนสุทธิในรอบปี 2551 เป็นเงิน 14.04 ล้านบาท ขาดทุนเพิ่มขึ้น
13.95ล้านบาท หรือคิดเป็นร้อยละ 15,500 เมื่อเทียบกับปี 2550 ที่มีผลขาดทุนสุทธิ 0.09
ล้านบาท
ซึ่งสาเหตุที่กลุ่มบริษัทขาดทุนสุทธิเพิ่มขึ้นมีสาเหตุหลักจากการขาดทุนในการจัดงานแสดงแสงสีเสียงในประเทศกัมพูชา
และ การเพิ่มขึ้นของต้นทุนการให้บริการ

  ( ข ) ฐานะทางการเงิน

สินทรัพย์

ณ วันที่ 31 ธันวาคม 2551 กลุ่มบริษัทมีสินทรัพย์รวมทั้งสิ้น 539.75 ล้านบาท
แบ่งเป็นสินทรัพย์หมุนเวียน 225.65 ล้านบาท และ สินทรัพย์ไม่หมุนเวียน 314.10 ล้านบาท
หรือคิดเป็นอัตราส่วนร้อยละ 41.81 และ ร้อยละ 58.19 ของสินทรัพย์รวมตามลำดับ
เมื่อเปรียบเทียบกับ ณ วันที่ 31 ธันวาคม 2550 ซึ่งมีสินทรัพย์รวม 543.58
และมีอัตราส่วนระหว่างสินทรัพย์หมุนเวียน และ สินทรัพย์ไม่หมุนเวียน คิดเป็นอัตราส่วนร้อยละ
52.52 และ ร้อยละ 47.48 ของสินทรัพย์รวมตามลำดับ

การเปลี่ยนแปลงของอัตราส่วนระหว่างสินทรัพย์หมุนเวียนและสินทรัพย์ไม่หมุนเวียน
เนื่องมาจากการเพิ่มขึ้นของสินทรัพย์ถาวรในส่วนของการปรับปรุงพัฒนาที่ดินตามแผนการขยายพื้นที่คลังอุปกรณ์ของบริษัทย่อยซึ่งได้ปรับลดขนาดการลงทุนลงตามภาวะเศรษฐกิจ
รวมทั้งการเพิ่มขึ้นของอาคารสำนักงานตามแผนการลดค่าใช้จ่ายการเช่าจากภายนอก

หนี้สิน

ณ วันที่ 31 ธันวาคม 2551 กลุ่มบริษัทมีหนี้สินทั้งสิ้น 287.57 ล้านบาท แบ่งเป็นหนี้สินหมุนเวียน
269.05 ล้านบาท และ หนี้สินไม่หมุนเวียน 18.52 ล้านบาท หรือคิดเป็นอัตราส่วนร้อยละ 93.56
และ ร้อยละ 6.44 ของหนี้สินรวมตามลำดับ โดยหนี้สินรวมของกลุ่มบริษัทเพิ่มขึ้น 26.38 ล้านบาท
หรือเพิ่มขึ้นร้อยละ 10.10 เมื่อเทียบกับหนี้สินรวม ณ วันที่ 31 ธันวาคม 2550 ซึ่งมียอดหนี้สินรวม
261.19 ล้านบาท

การเพิ่มขึ้นของหนี้สินเป็นผลจากการเพิ่มขึ้นของหนี้สินจากการซื้ออาคารสำนักงาน

ส่วนของผู้ถือหุ้น

ณ วันที่ 31 ธันวาคม 2551 กลุ่มบริษัทมีส่วนของผู้ถือหุ้นทั้งสิ้น 252.18 ล้านบาท ลดลง 30.21
ล้านบาท หรือคิดเป็นร้อยละ 10.70 เมื่อเทียบกับปี 2550 ซึ่งส่วนของผู้ถือหุ้นมีจำนวนเงินทั้งสิ้น
282.39 ล้านบาท โดยการลดลงของส่วนของผู้ถือหุ้นเป็นผลมาจากการการจ่ายเงินปันผลในช่วงต้นปี
2551 และผลการดำเนินงานที่ขาดทุน

สภาพคล่อง

ในปี 2551 กลุ่มบริษัท มีกระแสเงินสดจากกิจกรรมต่างๆ ดังนี้

-   กระแสเงินสดสุทธิรับจากกิจกรรมดำเนินงาน 100.29 ล้านบาท
    ซึ่งส่วนใหญ่มาจากค่าเสื่อมราคาและการเก็บเงินจากลูกหนี้การค้า

-   กระแสเงินสดสุทธิใช้ไปในกิจกรรมลงทุน 57.15 ล้านบาท
    ซึ่งส่วนใหญ่เป็นการลงทุนเพิ่มเติมในสินทรัพย์ถาวร - อาคาร ที่ดิน และอุปกรณ์ดำเนินงาน

-   กระแสเงินสดสุทธิใช้ไปในกิจกรรมจัดหาเงิน 25.87 ล้านบาท
    ซึ่งส่วนใหญ่เป็นการจ่ายเงินปันผล และการจ่ายคืนเงินกู้ยืม

โครงสร้างเงินทุน

อัตราส่วนหนี้สินต่อส่วนของผู้ถือหุ้นของกลุ่มบริษัท ณ วันที่ 31 ธันวาคม 2551 เท่ากับ 1.14 เท่า
เพิ่มขึ้นจากปี 2550 ซึ่งมีอัตราส่วนหนี้สินต่อส่วนของผู้ถือหุ้น เท่ากับ 0.92 เท่า
การที่อัตราส่วนหนี้สินต่อส่วนของผู้ถือหุ้นของกลุ่มบริษัทเพิ่มขึ้นมีสาเหตุส่วนใหญ่จากการเพิ่มขึ้นของเงินกู้ยืมในการซื้อสินทรัพย์ถาวรและการลดลงของกำไรสะสมจากผลขาดทุนในปี
2551 และการจ่ายปันผล

11.3 ค่าตอบแทนของผู้สอบบัญชี

บริษัทฯ และบริษัทย่อยอีก 8 บริษัท ใช้บริษัท เอเอ็นเอส ออดิท เป็นผู้สอบบัญชี
โดยข้อมูลเกี่ยวกับค่าตอบแทนของผู้สอบบัญชีในปี 2551 เป็นดังนี้

  []